डॉक सारांशित करण्यासाठी: 24 एप्रिल 2020 ला या जागांसाठी निवडणूक होणार होती. मात्र कोरोनाच्या वाढत्या प्रादूर्भावाच्या पार्श्वभूमीवर निवडणूक आयोगानं ही निवडणूक पुढे ढकलली होती.  आज महाराषट्र दिनाच्या निमित्ताने मुख्यमंत्री उद्धव ठाकरे यांनी राज्यपालांची भेट घेऊन 20 मिनिटे चर्चा केली. 

राज्यातील अनिश्चितता संपुष्टात आणण्यासाठी काही गाइडलाइन्स आखून देऊन विधान परिषदेच्या रिक्त जागांसाठी निवडणुका घेतल्या जाऊ शकतात, असं राज्यपालांनी निवडणूक आयोगाला लिहिलेल्या पत्रात म्हटलं आहे. 

महाराष्ट्राचे मुख्यमंत्री उद्धव ठाकरे हे सध्या विधानसभा किंवा विधानपरिषद या दोन्ही सभागृहाचे सदस्य नाहीत. त्यांनी 28 नोव्हेंबर 2019 रोजी मुख्यमंत्रिपदाची शपथ घेतली.  घटनेनुसार आमदार नसलेल्या व्यक्तीला मुख्यमंत्रिपदाची शपथ घेतल्यानंतर सहा महिन्याच्या आत विधानसभा किंवा विधानपरिषदेवर निवडून जाऊन आमदारकी सिद्ध करणं अनिवार्य आहे. 

24 एप्रिल 2020 रोजी विधानपरिषदेच्या रिक्त जागांसाठी निवडणूक होणार होती. पण देशावर आलेल्या कोरोना संकटामुळे केंद्रीय निवडणूक आयोगाने ही निवडणूक अनिश्चित काळासाठी पुढे ढकलली. आता राज्यपालांनी निवडणूक आयोगाला पाठवलेल्या पत्रावर काय प्रतिसाद येतो, हे पाहणं महत्त्वाचं आहे. 

दरम्यान, 6 एप्रिल 2020 च्या राज्य मंत्रिमंडळाच्या बैठकीत उद्धव ठाकरे यांची राज्यपाल सदस्य म्हणून नेमणूक करावी, अशी शिफारस करण्यात आली. हा प्रस्ताव राज्यपाल भगतसिंग कोश्यारी यांच्याकडे पाठवण्यात आला होता. 

पण अद्याप या प्रस्तावावर तात्काळ कोणताही निर्णय न घेतल्याने राजकीय वादही झाले होते. 

विरोधकांना अजूनही 'त्या' खुर्चीवर बसण्याची आशा? 

राज्यपालांनी अद्याप स्वीकार न केलेल्या प्रस्तावाबाबत शिवसेना खासदार संजय राऊत यांनी ट्वीट केलं. त्यांनी म्हटलं, "राजभवन हे फालतू राजकारणाचा अड्डा बनू नये. का कळत नाही पण रामलाल नामक निर्लज्ज राज्यपालांची अचानक आठवण येत आहे. समझने वाले को इशारा काफी है!' 

याबाबत संजय राऊत यांच्याशी बीबीसी मराठीनं बातचीत केली. यावेळी त्यांनी म्हटलं, "विरोधी पक्ष निश्चितपणे या मुद्यावर राजकारण करतंय. विरोधकांच्या मनात अजूनही आहे की राज्यपालांनी उद्धव ठाकरे यांच्यासंदर्भातला निर्णय नकारात्मक घ्यावा. मग आम्हाला बेडकासारखी उडी मारून त्या खुर्चीवर बसता येईल. याआधी सुद्धा अनेक मंत्र्यांच्या राज्यपाल नियुक्त्या झालेल्या आहेत. राज्यशास्त्र आम्हालाही कळतं. पण...\nडॉक सारख्याच भाषेत सारांश:
महाराष्ट्राचे राज्यपाल भगतसिंह कोश्यारी यांनी केंद्रीय निवडणूक आयोगाला पत्र लिहून विधानपरिषदेच्या नऊ रिक्त जागांसाठी लवकरात लवकर निवडणूक घेण्याची विनंती केली आहे.